**ОДОБРЯВАМ:**

**Възложител:**

**Вяра Михайлова Церовска**

*Кмет на Община Перник*

**Д О К У М Е Н Т А Ц И Я**

**за**

**участие в открита процедура за**

**възлагане на обществена поръчка по ЗОП, с предмет:**

**Избор на изпълнител за упражняване на строителен надзор при**

**изпълнение на строително-монтажните работи по проект „Подобряване на градска среда в град Перник“ по три обособени позиции:**

**Обособена позиция № 1 – „Избор на изпълнител за упражняване на строителен надзор при изпълнение на СМР на обект „Благоустрояване на кв.Тева“;**

**Обособена позиция № 2 - „Избор на изпълнител за упражняване на строителен надзор при изпълнение на СМР на обект „Парк на предизвикателствата в местност Войниковец“;**

**Обособена позиция № 3 - „Избор на изпълнител за упражняване на строителен надзор при изпълнение на СМР на обект „Мост над река Струма при ул. Струма“**

**съгласно Договор за БФП № BG16RFOP001-1.018-0002-СО1**

**изпълняван от Община Перник**

**по Оперативна програма „региони в растеж“ 2014-2020 г.**

**гр. Перник, 2016 г.**

**I.ПЪЛНО ОПИСАНИЕ НА ПРЕДМЕТА НА ПОРЪЧКАТА. ТЕХНИЧЕСКИ**

**СПЕЦИФИКАЦИИ**

**1. Предмет на поръчката:**

Предмет на настоящата поръчка е избор на изпълнител за упражняване на строителен надзор при изпълнение на строително-монтажните работи по проект **„Подобряване на градска среда в град Перник“ съгласно Договор за БФП № BG16RFOP001-1.018-0002-С01 изпълняван от Община Перник по Оперативна програма „региони в растеж“ 2014-2020 г.**

**1.2. Код съгласно Общия терминилогичен речник: 71521000**

**1.3. Информация за проект „Подобряване на градска среда в град Перник“**

Проектът има за цел да се подобри физическата и жизнената среда в град Перник, като се осигури устойчива и екологична градска среда, с по-високо качество на живот и нови възможности за икономическо и социално развитие. Към този момент обектите не са в добро състояние.Проектът включва реализиране на благоустроителни мерки на 3 обекта, заложени за изпълнение по приоритет „Градска среда“ от ИП на Община Перник, както следва:

Проектът „**Подобряване на градска среда в град Перник“** ще се реализира чрез изпълнението на обекти: **1. „Благоустрояване на кв.Тева“; 2. „Парк на предизвикателствата в местност Войниковец“; 3. „Мост над река Струма при ул. Струма“**.

1.3.1.Благоустрояване на кв.Тева – предвидени са дейности по изграждане на пешеходни алеи, площадки за отдих, паркова мебел и озеленяване на междублоковите пространства, включително детски и спортни площадки, както и въвеждане на енергоспестяващо осветление, осигуряване на необходимия брой места за паркиране и създаване на достъпна градска среда както за хора в неравностойно положение, така и за родители с детски колички.

1.3.2.Парк на предизвикателствата, местност Войниковец – за изграждане на зона за отдих и спорт като алтернативни занимания и забавления за деца и младежи, разположена на обща площ 20 дка. Предвидени са изграждане и обособяване на: сцена за културни изяви, детски площадки с различно оборудване според възрастовата група посетители, комбинирано игрище; зона за катерене; обособяване на място за огнище с пилон за знаме и палатков лагер-част от „скаутска зона“, зона с трасета за маунтинбайк; зона „Търсене на философския камък“ - логическа игра; място за временно спиране на автомобили, вкл. с достъпност за инвалиди и семейства с малки деца. По същество проектът използва наличните природни ресурси - зелена залесена зона, за да я превърне в атрактивно парково пространство като осигурява зони за почивка и пикник и забавление за посетителите, детски площадки, беседки и пейки

1.3.3.Мост над река Струма при ул.Струма – за реконструкция и рехабилитация на съществуващо мостово съоръжение, което се намира в незадоволително състояние (особено на пешеходната част). Предвижда се с изпълнението на този обект да се подобрят транспортно - експлоатационните качества и носимоспособността на съоръженията и пътната настилка, за надежно отводняване и за осигуряване на удобен, безопасен и икономичен транспорт на хора и товари при осигурена достъпност на лица с увреждания и при опазване на околната среда.

Реализацията на проекта включва 3 обекта на интервенция, за които са валидни следните положения:

1) „Благоустрояване на кв.Тева“: Дейностите в изпълнение на проекта ще се извършат обособено, както следва: Подобект 1 - УПИ II, кв.187 - Изграждане на зона за отдих, спортна площадка с гимнастически уреди, маси за тенис и детска площадка( 1770 кв.м.); Подобект 2 - УПИ I, кв.188 - Изграждане на зона за отдих и площадка за фитнес на открито, маси за тенис, детска площадка, зона за временно спиране на автомобили( - 5450 кв.м.); Подобект 3 -Изграждане на зона за отдих, детска площадка, зона за временно спиране на автомобили в УПИ I, кв.187.; Подобект 4 - Изграждане на паркинг до 50 паркоместа в УПИ XVII, кв.189, от о.т.120 до о.т.122.(1660 кв.м.). Всички изборени подобекти са обособени и индивидуализирани в готов за изпълнение общ работен проект с работно заглавие: Благоустрояване на кв. „Тева” – изграждане на зони за социални контакти и отдих, алеи, тротоари и др. Налично е влязло в сила разрешение за строеж и становище от РИОСВ. Всички подобекти на проекта попадат в зона за въздействие с преобладаващ социален характер от ИПГВР, група проекти 3 "Градска среда" (проект 3.1) За реализиране на този проект Община Перник разполага с изготвен и съгласуван с всички институции инвестиционен проект - фаза „работен проект“. Издадено е разрешение за строеж № 272/ 26.08.2015г., в пълно съответствие с правилата на ЗУТ, което е влязло в сила и строителните дейности могат да започнат веднага след избиране на изпълнител. Налични са становище от РИОСВ /Решение № ПЕ - 11 - ЕО / 2013г. от 21.06.2013г./, че дейностите не подлежат на ОВОС и на Оценка по чл.31 от ЗБР.

2) „Парк на предизвикателствата в местност Войниковец“: Проектът предвижда възстановяване на зелената площ - изграждане на сцена за културни дейности и забавления, поставяне на пейки, беседки, кошчета, възстановяване на паркови алеи, детски площадки за деца в различни възрастови групи, тоалетни, обособяване на места за огнище с пилон за знаме, за палатков лагер, зона с трасета за маунтинбайк, съоръжение „въжена градина“ и др на площ от 20 дка. Проектът попада в „Зона за въздействие с публични функции с висока обществена значимост“ съгласно ИПГВР /проект 5.3 от група проекти 5: Градска среда от матрицата-бюджет към ИПГВР/. За реализиране на този проект Община Перник разполага с изготвен и съгласуван с всички институции инвестиционен проект - фаза „работен проект“ (при спазване на правилата на Наредба № 4/2001г. за обхвата и съдържанието на инвестиционните проекти). Издадено е разрешение за строеж (№264 / 24.08.2015г.), в пълно съответствие с правилата на ЗУТ, което е влязло в сила и строителните дейности могат да започнат веднага след избиране на изпълнител. Налични са становище от РИОСВ (Решение № ПЕ - 11 - ЕО / 2013г. от 21.06.2013г. на директора на Регионална инспекция по околна среда и води - Перник), че дейностите не подлежат на ОВОС и на Оценка по чл.31 от ЗБР.

3) „Мост над река Струма при ул. Струма“: Проектът предвижда реконструкция на мост над река Струма при ул. Струма. Обектът попада в Зона за въздействие с публични функции с висока обществена значимост", съгласно ИПГВР / проект 6.1 от група проекти 6: „Инженерна инфраструктура“/. Община Перник разполага с пълна проектна документация, фаза „работен проект“, при спазване на правилата на ЗУТ и Наредба № 4/2001г. за обхвата и съдържанието на инвестиционните проекти, съгласувана с всички институции. Издадено е Разрешение за строеж №441/29.12.2015г. Налични са становище от РИОСВ /Решение № ПЕ - 11 - ЕО / 2013г. от 21.06.2013г./, че дейностите не подлежат на ОВОС и на Оценка по чл.31 от ЗБР.

Реализирането на проекта ще съдейства за намаляване на регионалните различия и диспропоции чрез подкрепа и развитие на потенциала за отдих и спорт, което ще доведе до по-добро качество на живот в местната общност и осигуряване на възможностите за развитие на бизнеса и реализиране на по-висок стандарт за живот на местното население. Облагородяването на градската среда, описано проекта, ще допринесе за териториалната кохезия в рамките на общината, за устойчивото и интегрирано местно развитие като повиши възможностите за развитие на активен отдих. Достъпната среда ,ведно с подобрените условия за отдих, спорт и забавление ще стимулира младото население.

Ремонтът на „Мост над река Струма при ул. Струма“ ще удължи експлоатационната му годност, ще подобри транспортната връзка, ще окаже голямо влияние върху естетичния вид. Реализирането му ще осигури удобен, безопасен и икономичен транспорт на хора и товари при осигурена достъпност на лица с увреждания и при опазване на околната среда.

**1.3.** Настоящата обществена поръчка е с предмет УСЛУГА и съобразно направените разчети и предвиждания за изпълнение на проекти, с Бенефициент Община Перник по Оперативна програма „Региони в растеж“ 2014-2020 г.”, максималният финансов ресурс за изпълнение надейността, предмет на настоящата процедура е в **размер на 139 000.00 лв. (сто тридесет и девет хиляди лева) без начислен ДДС, който не може да се надвишава.**

С оглед горепосочената прогнозна стойност и след съобразяване на обстоятелството за планирани обществени поръчки със същия или сходен предмет в рамките на предходните 12 месеца, **съгласно разпоредбата на чл. 20, ал. 1, т. 1, б. „б” от ЗОП, Възложителят провежда някоя от предвидените в ЗОП процедури.**

Максималната стойност на настоящата поръчка не попада в стойностните прагове, които налагат провеждането на открита процедура. На основание чл. 20, ал.9 от ЗОП процедурата се възлага по реда на чл. 74, ал.1 от Закона за обществените поръчки, приложим за по-високи стойности, с оглед на факта, че през текущата година са възложени и други процедури със сходен предмет. Провеждането на предвидената в ЗОП процедура гарантира публичност и прозрачност при разходването на финансовите средства. С цел да се осигури максимална публичност, респективно да се постигнат и най - добрите за Възложителя условия, настоящата обществена поръчка се възлага именно по посочения вид процедура, целта, на която от друга страна е да защити обществения интерес, посредством осъществяване на контрол върху разходването на средства и едновременно с това да насърчи конкуренцията, като създаде равни условия и прозрачност при участието в процедурата.

Поръчката предвижда обособени позиции, като прогнозната стройност е определена съгласно чл. 21, ал. 4 от ЗОП. Участниците следва да не надвишават максималния разполагаем финансов ресурс за всяка от обособените позиции.

**2. Технически спецификации**

Предмет на настоящата обществена поръчка е избирането на независим изпълнител, притежаващ професионална квалификация и практически опит в упражняването на строителен надзор по смисъла на ЗУТ, за гарантиране законосъобразното изпълнение на строителните работи и разрешаване ползването на обектите от обхвата на обществената поръчка.

Изпълнителят извършва надзор по време на строителството върху всички видове СМР, които се изпълняват от строителя на съответните обекти, в съответствие със законовите правомощия и задължения на изпълнителя като лице, упражняващо строителен надзор на строеж:

• Участва в съставяне на протокол Образец 1 за предаване и приемане на одобрения инвестиционен проект и разрешение на строеж за изпълнение на конкретния строеж;

• Съставя протокол Образец 2 за откриване на строителна площадка и определяне на строителна линия и ниво на строежа, при влязло в сила разрешение за строеж. В 3 (три) дневен срок от съставянето на този протокол заверява Заповедна книга на строежа, а в 7 (седем) дневен срок от заверката уведомява писмено общината и специализираните контролни органи за заверената заповедна книга;

• Изготвя и извежда заповедни книги за всеки от обектите и ги предавана изпълнителя на строителството;

• Подписва всички актове и протоколи по време на строителството, които се съставят по реда на действащото законодателство, за които е оправомощен да бъде съставител, или лице извършило проверка, или лице в присъствието на което е съставен документът.

• Да съставя и организира подаването от името на Възложителя на всички необходими документи, искания, заявления и др. документи пред компетентните органи, с оглед осъществяване на инвестиционния процес без прекъсване;

• Да изготви и представи на Възложителя технически паспорт за всеки един от обектите и Окончателен доклад за всеки един от обектите по смисъла на Чл. 168, ал. 6

от ЗУТ, изготвени в съответствие с Наредба № 2/31 юли 2003 г. за въвеждане в експлоатация на строежите в Република България и минимални гаранционни срокове

за изпълнени СМР, съоръжения и строителни обекти.

В изпълнение на своите задължения Изпълнителят:

• упражнява непрекъснат строителен надзор върху изпълнението на СМР, съгласно техническите проекти и изискванията на нормативните актове;

• извършва проверка на изпълнените СМР по количества и цени и подписва протоколи за приемане на изпълнените СМР, изготвени от Изпълнителя;

• осигурява съставянето на актовете и протоколите, в съответствие с изискванията на Наредба № 3 (ДВ, бр. 72/2003), по време на строително-монтажните дейности;

• осигурява спазването на условията за безопасност на труда, съобразно Закона за здравословни и безопасни условия на труд (ЗБУТ) и наредбите към него(ДВ, бр. 37 от 2004 г.);

• извършва контрол по опазване на околната среда по време на изпълнение на строително-монтажните дейности, в съответствие със Закона за опазване на околната среда (ЗООС) и Закона за управление на отпадъците и наредбите към тях;

• извършва контрол върху съответствието на влаганите материали и продукти, вкл. извършва проверки за съответствие на: техническите показатели на доставените строителни продукти с данните в представените от строителя сертификати и протоколи от изпитвания, със заложените в инвестиционния проект във фаза технически проект технически показатели, както и с одобрената подробна количествено-стойностна сметка за съответния строеж;

• недопуска увреждане на трети лица и имоти в следствие на строителството;

• осигуряване необходимата организация за ефективна надзорна дейност и комуникацията в и на своя екип по отношение законосъобразното започване на строежите, проверките свързани с изпълнението на строежите съобразно одобрените инвестиционни проекти и изискванията по ЗУТ;

• по време на изпълнение на строителните и монтажни работи осигурява постоянно присъствие на експертите от своя екип по всички проектни части, като се задължава да използва екип от правоспособни физически лица с технически компетентности, необходими за осъществяване на дейностите, свързани с упражняване на строителен надзор;

• подписва всички междинни и окончателни актове и протоколи, издадени по време на строителството и необходими за оценка на качеството на изпълнените работи;

• съставя констативни актове, след завършване на строително-монтажните работи, съвместно с Възложителя и Изпълнителите на проектирането и строително- монтажните дейности, с които удостоверява, че строежът е изпълнен съобразно одобрените проекти, заверената екзекутивна документация, изискванията към строежа и условията на сключения договор. С този акт се извършва предаване на строежите от Изпълнителя на строително-монтажните дейности на Възложителя;

• съдейства на Възложителя, след завършването на строително-монтажните работи, да направи (регистрира) искане за въвеждането на обектите в експлоатация, като се представят окончателни доклади и други, съгласно изискванията на ЗУТ;

• изготвя технически паспорти на строежите, съгласно изискванията на Наредба № 5/28.12.2006 г. Техническият паспорт се предава на Възложителя на хартиен носител в 4 (четири) екземпляра, всеки от които е придружен с електронен носител във формат “doc“ и „pdf“, съответстващ на хартиения. Електронното копие се представя на CD носител;

• изготвя окончателен доклад до Възложителя, съгласно изискванията на ЗУТ, след приключване на строителните и монтажни работи на всеки един обект. Докладът се представя на хартиен носител в 4 (четири) екземпляра, всеки от които е придружен с електронен носител във формат „pdf“ и “doc”, съответстващ на хартиения. Електронното копие на доклада се представя на CD носител;

• контролира качеството на извършваните СМР и предотвратява с действията си по компетентност нарушаването на технологичната им последователност, чрез издаването на предписания и заповеди, които вписва в заповедната книга на строежа;

• присъства на всички заседания между участниците в инвестиционния процес, независимо по чие искане или работен план-график се провеждат, като всеки път докладва за основните дейности (видове работи) от строежа, за които до този момент е упражнен текущ строителен надзор по строителството, съставените документи (актове), както и за възникнали проблеми (ако има такива) и съответно необходимите мерки за решаването им;

• контролира задължителното изпълнение на заповедите на проектанта на строежа, вписани в заповедната книга на строежа, свързани с авторското му право и недопуска действия от страна на строителя, които биха довели до неспазване на изработения от проектанта, съгласуван и одобрен инвестиционния проект на всеки един от строежите поотделно;

• взема решения за спиране и пускане на строежа, съгласувано с Възложителя;

• в рамките на 2 (два) работни дни изпълнителят изготвя писмено констатации, които представя на Възложителя, ако възникне необходимост от промени във видовете работи на съответния обект, във връзка с обстоятелства, които не са могли да бъдат предвидени по време на процеса на проектиране, но задължително преди тези промени да са извършени от строителя. Констатациите включват подробно описание на причините и необходимостта от възникналите промени, доказателствен снимков материал.

Изискване за представяне на крайния продукт

Изпълнителят предоставя на Възложителя:

• Технически паспорт на всеки обект, за който е упражнил строителен надзор по време на строителството;

• Окончателен доклад до Възложителя, съгласно изискванията на чл. 168, ал. 6 от ЗУТ, след приключване на строителните и монтажни работи за всеки обект, за който Изпълнителят е упражнил строителен надзор по време на строителството. Всички документи се представят на хартиен носител в 4 (четири) екземпляра, всеки от които е придружен с електронен носител във формат „pdf“ и “doc”, съответстващ на хартиения. Електронното копие на доклада се представя на CD носител.

**3.** **Обект на настоящата обществена поръчка:**

„Предоставяне на услуга“ по смисъла на чл. 3, ал. 1, т. 3 ЗОП.

**4.** **Вид на процедурата:**

Открита процедура по чл. 18, ал. 1, т. 1 ЗОП.

**5.** **Правно основание за откриване на процедурата:**

чл. 3, ал. 1, т. 3, чл. 5, ал. 2, т. 9, чл. 20, ал. 1, т. 1, буква „б“ и ал. 9, поради това, че възложителят е възлагал и други поръчки за строителен надзор, чл. 18, ал. 1, т. 1 във вр. ал. 2, чл. 73, ал. 1, т. 1, предложение първо и чл. 74 ЗОП.

**6.** **Фактическо основание за провеждане на процедурата:**

Предвид необходимостта от упражняване на строителен надзор по време на строителството на трите обекта от първата, втората и третата обособени позиции по проект - „Подобряване на градска среда в град Перник“, по приоритетна ос 1: „Устойчиво и интегрирано градско развитие“, който се осъществява с финансовата подкрепа на Оперативна програма „Региони в растеж” 2014-2020 г., съгласно разпоредбата на чл. 20, ал.1, т.1, буква „б“ и ал.9 от ЗОП, Възложителят провежда открита процедура. Провеждането на предвидената в ЗОП открита процедура гарантира в най-голяма степен публичността на възлагане изпълнението на поръчката, респ. прозрачността при разходването на финансовите средства.

**Поръчката предвижда обособени позиции, като прогнозната стройност е определена съгласно чл. 21, ал.4 от ЗОП.**

**7. Общата прогнозна стойност** **на обществената поръчка е:**

Съобразно сключения Договор за БФП № **BG16RFOP001-1.018-0002-С01** за проект „Подобряване на градска среда в град Перник“ по Приоритетна ос 1: „Устойчиво и интегрирано градско развитие“, който се осъществява с финансовата подкрепа на Оперативна програма „Региони в растеж” 2014-2020 г.:

- максималният финансов ресурс за упражняване на строителен надзор при изпълнение на строителството **е 139 000.00 лв. (сто тридесет и девет хиляди лева) без ДДС общо за всички обособени позиции.**

***Посочената прогнозна стойност се явява крайна за ВЪЗЛОЖИТЕЛЯ. При предложена по-висока цена за съответната обособена позиция, участникът ще бъде отстранен от процедурата.***

Прогнозната стойност на отделните обособени позиции е както следва:

Обособена позиция № 1 –„Избор на изпълнител за упражняване на строителен надзор при изпълнение на СМР на обект „Благоустрояване на кв.Тева“ **– 60 000.00 лева (шестдесет хиляди лева) без ДДС;**

Обособена позиция № 2 **-** „Избор на изпълнител за упражняване на строителен надзор при изпълнение на СМР на обект „Парк на предизвикателствата в местност Войниковец“ **– 60 000.00 лева (шестдесет хиляди лева) без ДДС;**

Обособена позиция № 3 **-** „Избор на изпълнител за упражняване на строителен надзор при изпълнение на СМР на обект „Мост над река Струма при ул. Струма“ **– 19 000.00 лева (деветнадесет хиляди лева) без ДДС;**

**8.** Възложителят определя следния срок за изпълнение на поръчката: За всеки един от обектите: от датата на откриване на строителната площадка до приключване на СМР, изготвяне на окончателен доклад до възложителя от лицето, упражняващо строителен надзор съгласно чл.168, ал.3 ЗУТ и въвеждане на обекта в експлоатация /издаване на Разрешение за ползване на обект или удостоверение за въвеждане в експлоатация на обект/.

**9.** **Място на изпълнение**: град Перник, община Перник

**10. Финансиране и начин на плащане**

Упражняването на строителен надзор по време на изпълнение на строителството се финансира със средства, представляващи безвъзмездна финансова помощ съгласно Договор за БФП № BG16RFOP001-1.018-0002-С01за проект „Подобряване на градска среда в град Перник“ по Приоритетна ос 1: „Устойчиво и интегрирано градско развитие“, който се осъществява с финансовата подкрепа на Оперативна програма „Региони в растеж” 2014-2020 г. Редът и условията за плащане на възнаграждението на изпълнителя на обществената поръчка са определени в договора за възлагане на обществената поръчка.

**Раздел ІІ. Изисквания към участниците**

 **А. Общи изисквания.**

1. В процедурата за възлагане на обществената поръчка могат да участват всички български или чуждестранни физически или юридически лица, или техни обединения, както и всяко друго образувание, което има право да изпълнява обекта на поръчката, съгласно законодателството на държавата, в която то е установено, които отговарят на изискванията, регламентирани от Закона за обществени поръчки и обявените изисквания от Възложителя в настоящата документация и обявление за обществена поръчка.

**ВАЖНО: Настоящата поръчка е разделена на 3 обособени позиции. Участниците в настоящата процедура могат да подават оферти за една, за повече от една или за всички обособени позиции!**

\*\*\**„Законодателство на държавата, в която участникът е установен”* по смисъла на § 2, т. 15 от допълнителните разпоредби на Закона за обществените поръчки е:

а) за физическите лица - отечественото им право по смисъла на чл. 48 от Кодекса на международното частно право;

б) за юридическите лица - правото на държавата, определено съгласно чл. 56 от Кодекса на международното частно право;

в) за обединенията или други образувания, които не са юридически лица - правото на държавата, в която са регистрирани или учредени.

1. Не се допуска представянето на различни варианти на оферти.
2. Възложителят не изисква обединенията да имат определена правна форма, за да участват при възлагането на поръчката. Участник не може да бъде отстранен от процедурата за възлагане на обществената поръчка на основание на неговия статут или на правната му форма, когато той или участниците в обединението имат право да предоставят съответната услуга, доставка или строителство в държавата членка, в която са установени.
3. Лице, което участва в обединение или е дало съгласие да бъде подизпълнител на друг участник, не може да представя самостоятелна оферта.
4. Едно физическо или юридическо лице може да участва само в едно Обединение.
5. Свързани лица не могат да бъдат самостоятелни участници в настоящата процедура

\*\*\* "*Свързани лица"* по смисъла на §2, т. 45 от Допълнителните разпоредби на Закона за обществените поръчки са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.

 Всеки участник в процедурата за възлагане на обществената поръчка е длъжен да заяви в офертата си дали при изпълнението на поръчката ще използва и подизпълнители.

1. Възложителят, с оглед предоставената му правна възможност в чл. 10, ал. 2 ЗОП ***не поставя и няма изискване за създаване на юридическо лице*,** в случай, че избраният за Изпълнител участник е обединение от физически и/или юридически лица.
2. Не се допуска до участие в процедурата участник, който не отговаря на законовите изисквания или на някое от условията на възложителя в тази документация. Възложителят не приема за участие в процедурата и връща незабавно оферта, която е:
* представена в незапечатана или прозрачна опаковка;
* представена в опаковка с нарушена цялост;
* представена след изтичане на крайния срок за получаване;
1. Възложителят отстранява от участие в процедурата за възлагане на обществена поръчка участник, когато:

10.1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 -307, чл. 321, 321а и чл. 352 - 353е от Наказателния кодекс;

10.2. е осъден с влязла в сила присъда, освен ако е реабилитиран, за престъпление, аналогично на тези по т. 10.1, в друга държава членка или трета страна;

10.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

*Забележка:* Точка 10.3. не се прилага, когато:

* се налага да се защитят особено важни държавни или обществени интереси;
* размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

10.4 е налице неравнопоставеност в случаите по чл. 44, ал. 5 ЗОП;

10.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

10.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

10.7. е налице конфликт на интереси, който не може да бъде отстранен;

\*\*\* "*Конфликт на интереси"* по смисъла на §2, т. 21 от Допълнителните разпоредби на Закона за обществените поръчки: е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси и за който би могло да се приеме, че влияе на тяхната безпристрастност и независимост във връзка с възлагането на обществената поръчка.

10.8. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

*Забележка:* Възложителят има право да не отстрани от процедурата участник на посоченото основание по т. 10.8., ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен.

10.9. лишен е от правото да упражнява определена професия или дейност съгласно законодателството на държавата, в която е извършено деянието;

10.10. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

10.11. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

10.12. опитал е да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

*Забележка:* Основанията по т. 10.1, т. 10.2, т. 10.7 и т. 10.12 се отнасят за:

1. лицата, които представляват участника;
2. лицата, които са членове на управителни и надзорни органи на участника;
3. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорни органи.

Лицата по т. 1. и т. 2 са както следва:

*а) при събирателно дружество – лицата по чл. 84, ал. 1 и чл. 89, ал. 1 от Търговския закон;*

*б) при командитно дружество – неограничено отговорните съдружници по чл. 105 от Търговския закон;*

*в) при дружество с ограничена отговорност – лицата по чл. 141, ал. 1 и 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;*

*г) при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон;*

*д) при командитно дружество с акции – лицата по чл. 256 във връзка с чл. 244, ал. 4 от Търговския закон;*

*е)* *при едноличен търговец – физическото лице-търговец;*

*ж)* *при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;*

*з) в случаите по б. «а» - б. «ж» – и прокуристите, когато има такива; когато лицето има повече от един прокурист, декларацията се подава само от прокуриста, в чиято представителна власт е включена територията на Република България.*

*и) в останалите случаи, включително за чуждестранните лица - лицата, които представляват, управляват и контролират участника, съгласно законодателството на държавата, в която са установени.*

10.13. когато участникът е дружество регистрирано в юрисдикция с преференциален данъчен режим или е свързано с лица, регистрирани в юрисдикции с преференциален данъчен режим, освен ако са налице изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

От участие в процедурата за възлагане на обществената поръчка се отстранява участник, когато Възложителят установи наличие на описаните в т. 10 от настоящия раздел обстоятелства, възникнали преди или по време на процедурата. Изискванията се прилагат и когато участник в процедурата е обединение от физически и/или юридически лица и за член на обединението е налице някое от основанията за отстраняване.

Основанията за отстраняване се прилагат до изтичане на следните срокове:

1. пет години от влизането в сила на присъдата – по отношение на обстоятелства по т.10.1 и т. 10.2, освен ако в присъдата е посочен друг срок;

2. три години от датата на настъпване на обстоятелствата по т. 10.5, буква "а" и т. 10.6. и т. 10.9. – 10.12, освен ако в акта, с който е установено обстоятелството, е посочен друг срок.

В случай на отстраняване по т. 10.1. – 10.12 възложителят трябва да осигури доказателства за наличие на основания за отстраняване.

Възложителят може да не отстрани от процедурата участник, за когото са налице посочените основания по т. 10.1. – 10.12, ако участникът представи предвидените в чл. 56, ал. 1 ЗОП доказателства за предприети мерки за доказване на надеждност и същите са достатъчни, за да се гарантира неговата надежност.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 ЗОП възможност за доказване на предприети мерки за надежност, за времето, определено с присъдата или акта.

Мотивите за приемане или отхвърляне на предприетите от участника мерки за надеждност и представените доказателства се посочват в решението на Възложителя за предварителен подбор, съответно в решението за класиране или прекратяване на процедурата, в зависимост от вида и етапа, на който се намира процедурата.

 При подаване на оферта за участие участникът декларира липсата на основанията за отстраняване по т. 10.1. – 10.13 чрез представяне на Единен европейски документ за обществени поръчки (ЕЕДОП). Когато изискванията по т. 10.1, т. 10.2, т. 10.7 и т. 10.12 се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по т. 10.1, т. 10.2, т. 10.7 и т. 10.12 се попълва в отделен ЕЕДОП за всяко лице или за някои от лицата.

Участниците са длъжни в процеса провеждане на процедурата да уведомяват писмено Възложителя за всички обстоятелства по чл. 54, ал. 1, чл. 101, ал. 11 или посочените от възложителя основания по чл. 55, ал. 1 ЗОП в 3-дневен срок от настъпването им.

1. Използване на капацитета на трети лица. Подизпълнители.

11.1. Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с техническите способности и професионалната компетентност.

По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

В случай, че участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**Когато участникът се позовава на капацитета на трети лица, посочва това в Част ІІ, Раздел В от ЕЕДОП и приложимите полета от Част ІV от ЕЕДОП. Участникът трябва да може да докаже, че ще разполага с техните ресурси, като представи документи за поетите от третите лица задължения.**

11.2. Когато участникът предвижда участието на подизпълнители при изпълнение на поръчката, той следва да посочи в офертата си, подизпълнителите и дела от поръчката, който ще им възложи. В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

**Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. Съответната информация се попълва в Част ІV, Раздел В, т. 10 от ЕЕДОП.**

Възложителят има право да изиска промяна на подизпълнител, който не отговаря на условията, свързани с критериите за подбор и основанията за отстраняване.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

а/ за новия подизпълнител не са налице основанията за отстраняване в процедурата;

б/ новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител изпълнителят представя на възложителя всички документи, които доказват изпълнението на посочените в т. 12.2. от настоящия раздел условия.

11.3. В случай, че участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, съдържащ информацията по чл. 67, ал. 1 ЗОП.

1. **Обединение.**

12.1. В случай, че участник в процедурата е обединение/консорциум, което не е регистрирано като самостоятелно юридическо лице, всеки един от участниците трябва да отговаря на описаните по - горе в т. 10 от настоящия раздел изисквания по ЗОП. Участникът – Обединение от физически и/или юридически лица се отстранява от участие, когато за член на обединението е налице някое от основанията по чл. 54, ал. 1 и чл. 55, ал. 1 ЗОП и същите са възникнали преди или по време на процедурата. При подаване на оферта за участие участникът - обединение, което не е юридическо лице декларира липсата на обстоятелствата по чл. 54, ал. 1 и чл. 55, ал. 1 ЗОП чрез представяне на ЕЕДОП за всеки един от участниците в обединението.

12.2. Когато участникът е обединение, което не е персонифицирано, участниците в обединението сключват споразумение (договор). Участникът – обединение, което не е юридическо лице представя копие на договора за обединение.

Договорът/Споразумението за създаване на обединение трябва да съдържа следната информация във връзка с конкретната обществена поръчка:

а/. правата и задълженията на участниците в обединението;

б/. разпределението на отговорността между членовете на обединението;

в/. дейностите, които ще изпълнява всеки член на обединението.

Възложителят изисква в договора/споразумението за създаване на обединение, страните да:

1. Определят партньор, който да представлява обединението за целите на настоящата обществената поръчка,

2. Да са уговорили солидарна отговорност за изпълнението на настоящата обществена поръчка, когато такава не е предвидена съгласно приложимото законодателство.

3. Да са уговорили че:

а/ срокът на обединението е най - малко за времето, за което поръчката ще бъде изпълнена, в това число и гаранционната подръжка, свързана с изпълнението;

б/ не се допускат промени в състава на обединението след подаването на офертата.

1. **Гаранция, която да обезпечи изпълнението на договора за всяка обособена позиция поотделно.**

Гаранцията, която да обезпечи изпълнението на договора е в размер на 3 % (три процента) от неговата стойност без ДДС.

Гаранцията, която да обезпечи изпълнението на договора се представя в една от следните форми:

а). депозит на парична сума по сметка на Възложителя;

б). банкова гаранция в полза на Възложителя.

в). застраховка, която обезпечава изпълнението чрез покритие на отговорността на изпълнителя.

Гаранцията може да се предостави от името на изпълнителя за сметка на трето лице – гарант.

Участникът, определен за изпълнител, избира сам формата на гаранцията, която да обезпечи изпълнението на договора. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

 **Когато гаранцията, която да обезпечи изпълнението на договора е под формата на парична сума, същата се внасят по следната банкова сметка на Възложителя**- Община Перник, както следва:

**Банкова сметка (IBAN): BG 36 CECB 9790 3360 879300**

**Банков код (BIC): CECBBGSF**

**Банка: ЦКБ АД, Клон Перник**

В нареждането за плащане следва да се посочи (ако е възможно): **„Гаранция за изпълнение по договор за Избор на изпълнител за упражняване на строителен надзор при изпълнение на строително-монтажните работи по проект „Подобряване на градска среда в град Перник“ и номера на позицията**.

Когато гаранцията, която да обезпечи изпълнението на договора се представя като банкова гаранция, тя трябва да е безусловна, неотменима, в полза на възложителя и **със срок на валидност - 30 календарни дни след крайната дата за приключването на договора, която крайна дата съвпада с въвеждането на обектите/строежа по съответната позиция в експлоатация**. Гаранцията следва да е с текст предварително съгласуван с Възложителя.

Условията и сроковете за задържане или освобождаване на гаранцията, която да обезпечи изпълнението на договора се уреждат в договора за възлагане на обществена поръчка.

Банковите разходи по откриването на банковата гаранция са за сметка на изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от Възложителя гаранция да не бъде по-малък от определения в настоящата процедура.

Когато гаранцията, която да обезпечи изпълнението на договора се представя под формата на застраховка, която обезпечава изпълнението чрез покритие на отговорността на изпълнителя, съответно вземането на Възложителя в размер на 3 % от общата стойност на договора за съответната обособена позиция за срока на неговото действие и 1 месец след изтичането му – застрахователния договор се сключва от Изпълнителя в полза на Възложителя (трето ползващо се лице). Всички елементи на застрахователния договор се съгласуват и одобряват предварително от Възложителя, както и предварително се одобрява избраният застраховател. Всички разходи по сключване на застрахователния договор са за сметка на изпълнителя. Изпълнителят е длъжен да заплаща дължимите премии към застрахователя за да поддържа застрахователно покритие в размер на 3 % от общата стойност на договора за срока на неговото действие и 1 месец след изтичането му, така, че размерът на получената от Възложителя гаранция да не бъде по-малък от определения в настоящата процедура.

Условията и сроковете за задържане и освобождаване на гаранцията, съответно условията за усвояване на застраховката, се уреждат в договора за възлагане на обществена поръчка. Възложителят освобождава гаранцията, без да дължи лихви, разноски или други плащания за периода, през който средствата законно са престояли при него, съответно Изпълнителят е бил рестриктиран да ги използва.

Документът, удостоверяващ предоставянето на гаранцията се представя в оригинал. При представяне на гаранция под формата на застраховка, Изпълнителят е длъжен да предостави оригинала на застрахователната полица или друг приет от Възложителя за подходящ документ при сключване на договора за възлагане на обеществена поръчка.

**Б. СПЕЦИФИЧНИ ИЗИСКВАНИЯ. КРИТЕРИИ ЗА ПОДБОР**

Възложителят определя критерии за подбор, които не съставляват показатели за оценка на офертите, а определят минималните изисквания за допустимост на участник в процедурата.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**1. Годност (правоспособност) за упражняване на професионална дейност**

1.1. Участникът трябва да e вписан в регистъра при ДНСК за упражняване на дейностите по чл. 166, ал. 1, т. 1 ЗУТ, а за чуждестранни лица – в аналогични регистри съгласно законодателството на държавата членка, в която са установени.

Забележка: В случай на участие на обединение, което не е юридическо лице спазването на изискването се доказва от тези членове на обединението, които съобразно разпределението на участието на лицата при изпълнение на дейностите, предвидено в договора за създаване на обединението ***са ангажирани с изпълнението на строителния надзор.***

Когато участникът предвижда участие на подизпълнители изискването се доказва за тези подизпълнители, които съобразно вида и дела от поръчката, които са им възложени ще изпълняват строителен надзор.

При подаване на оферта участниците декларират съответствието с този критерий за подбор само като попълват съответния раздел в Единен европейски документ за обществени поръчки (ЕЕДОП) - **част ІV, раздел А „Годност“ на ЕЕДОП.**

**Доказване на посоченото изискване**.

Документът, с който се доказва изискването е ***Удостоверение/Лиценз*** за упражняване на дейностите по чл. 166, ал. 1, т. 1 ЗУТ или ***Удостоверение*** за правото за упражняване на дейностите по чл. 166, ал. 1, т. 1 ЗУТ на лицата по чл. 166, ал. 7 от ЗУТ, придружено със списъка на правоспособните физически лица, представляващ неразделна част от него - *(заверено копие*). В случай, че срокът на удостоверението/лиценза на участник в процедурата изтича преди срока по договора, участникът следва да представи и ***декларация*** *(свободен текст)* в която да декларира, че в случай че бъде избран за изпълнител се задължава да поднови удостоверението си или да се снабди с такова в съответствие със сроковете по договора.

Когато участникът е чуждестранно лице следва да представи копие от документ, удостоверяващ правото да извършва такава дейност, издаден от компетентен орган на държава – членка на Европейския съюз, или на друга държава – страна по Споразумението за Европейското икономическо пространство съгласно чл. 166 ЗУТ. или да представят декларация или удостоверение за наличието на такава регистрация от компетентните органи съгласно съответния национален закон. Когато за изпълнението на съответната услуга (строителен надзор), съгласно законодателството на държавата, в която участникът е установен, е необходимо специално разрешение или членство в определена организация, възложителят изисква от него да докаже наличието на такова разрешение или членство.

**Документите за доказване на изискването се представят от участника, определен за изпълнител или при поискване в хода на процедурата – в случаите на чл. 67, ал. 5 и 6 ЗОП.**

**2. Минимални изисквания към техническите и професионалните способности** **и доказателства за тях.**

2.1. Участникът следва за последните три години, считано от датата на подаване на офертата, в зависимост от датата на която участникът е създаден или е започнал дейността си, да е изпълнил поне една дейност - услуга с предмет и обем, идентични или сходни с този на поръчката.

***Под „идентична или сходна с тази на поръчката дейност - услуга” се има предвид дейност/услуга, свързана с упражняване на строителен надзор*** ***на строежи по обособени позиции, както следва:***

*За обособена позиция № 1 – упражняване на строителен надзор при изпълнение на строителство за изграждане и/или реконструкция и/или ремонт на зелени площи и места за отдих;*

*За обособена позиция № 2 - упражняване на строителен надзор при изпълнение на строителство за изграждане и/или реконструкция и/или ремонт на паркови пространства, зелени площи и/или места за отдих;*

*За обособена позиция № 3 - упражняване на строителен надзор при изпълнение на строителство за изграждане и/или реконструкция и/или ремонт на мост и/или зелени площи и/или места за отдих.*

При участие на обединение, което не е юридическо лице, изискването по т. 2.1. се прилага за ***обединението като цяло.***

При посочване на участие с използване на подизпълнител, изискването по т. 2.1. ***се отнася и за всеки един от подизпълнителите, съобразно вида и дела от поръчката, който ще изпълняват.***

При подаване на офертата Участникът следва да предостави изискуемата информация в Част ІV, Раздел В, т. 1б) от ЕЕДОП за дейности с предмет и обем, идентичен или сходен с този на поръчката.

При участие на обединение, което не е юридическо лице съответната информация се попълва в ЕЕДОП на членовете на обединението, чрез които участникът доказва поставените изисквания и документите се представят от тези членове.

Когато участникът предвижда участие на подизпълнители ЕЕДОП и документите се представят и за всеки от посочените подизпълнители.

**Доказване на посоченото изискване**

Документи за доказване на изискванието по т. 2.1. - доказателства за изпълнени дейности с предмет, идентичен или сходен с този на поръчката, за последните три години, считано от датата на подаване на офертата.

**Документите доказване на изискванието по т. 2.1 се представят от участника, определен за изпълнител или при поискване в хода на процедурата – в случаите на чл. 67, ал. 5 и 6 ЗОП.**

**РАЗДЕЛ ІІІ. ОБЩИ ИЗИСКВАНИЯ КЪМ ДОКУМЕНТИТЕ И ОФЕРТИТЕ**

1. Документите и данните в офертата се подписват само от лица с представителни функции по закон, съответно изрично упълномощения представител на обединението и/или специално упълномощени за това лица. В случай на специално упълномощаване се изисква да се представи нотариално заверено пълномощно за изпълнението на такива функции.

2. Всички документи, свързани с офертата, следва да бъдат на български език. Ако в офертата са включени документи и удостоверения/референции на чужд език, следва да са придружени с превод на български език.

3. В случаите, когато Възложителят не изисква изрично оригинал на документ, участникът може да представи копие от същия заверен от лицето с представителна власт и подпечатано с печата на участника (ако има печат).

4. По офертата не се допускат никакви вписвания между редовете, изтривания или корекции.

5. Възложителят предоставя неограничен, пълен, безплатен и пряк достъп по електронен път до всички документи за обществената поръчка от датата на публикуване на обявлението за обществената поръчка, публикувани на профила на купувача - [www.pernik.bg](http://www.pernik.bg).

**РАЗДЕЛ ІV. Указания за подготовката на образците на документите и на офертите**

**Съдържание на опаковката, както следва:**

**1.** Опис на представените документи, съдържащи се в опаковката, подписан от участника (в оригинал) или от изрично упълномощен негов представител ПО ***Приложение № 1.***

**2.** Заявление за участие -  ***представя се за всяка обособена позиция, за която се подава оферта***/свободен текст/.

**2.1.** Единен европейски документ за обществени поръчки (ЕЕДОП) за участника в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката– ***Приложение № 2*** *(в оригинал)*;

**2.2.** Документи за доказване на предприетите мерки за надеждност, когато е приложимо;

**2.3.** при участник обединение - Документ, от който да е видно правното основание за създаване на обединението /заверено копие/, както и следната информация във връзка с конкретната обществена поръчка:

 1. правата и задълженията на участниците в обединението;

 2. разпределението на отговорността между членовете на обединението;

 3. дейностите, които ще изпълнява всеки член на обединението.

**2.** Оферта:

 **1. Техническо предложение, съдържащо:**

а). Документ за упълномощаване, когато лицето, което подава офертата, не е законният представител на участника или лицето, което представлява участниците в обединението, съгласно договора за създаване на обединението – нотариално заверено (*в оригинал)*;

б). Предложение за изпълнение на поръчката в съответствие с техническите спецификации и изискванията на възложителя – Приложение № 4 (*в оригинал*), включващо:

1. Предложение за изпълнение на поръчката в съответствие с техническата спецификация и изискванията на възложителя ………………………………………. *задължително в предложението на участника се посочват конкретните дейности и сроковете за изпълнение на всека дейност;*

2. Подход и методология за изпълнение на поръчката за един обект

............................................................................................................................................

*предложението на участника следва да включва предложение за методите за изпълнение, възможни рискове, свързани с изпълнението на поръчката и мерки за тяхното предотвратяване и преодоляване.*

3. Организация за изпълнение на услугата на обекта

............................................................................................................................................

*Участникът следва да посочи и обоснове всяка от услугите, дейностите, конкретните задачи и отговорности на всеки от членовете на екипа в съответствие с конкретните задължения по договора за възлагане на обществената поръчка и Техническата спецификация.*

в). Декларация за конфиденциалност по чл. 102, ал. 1 ЗОП – Приложение № 6 (в оригинал) (ако е приложимо);

г). Декларация за съгласие с клаузите на приложения проект на договор – приложение № 7 *(в оригинал);*

д). Декларация за срока на валидност на офертата – приложение № 8 *(в оригинал);*

е). Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд – приложение № 9 *(в оригинал);*

**Забележка: Участниците не могат да се позовават на конфиденциалност по отношение на предложенията от офертите им, които подлежат на оценка.**

**2. Ценово предложение, съдържащо** предложението на участника относно цената за изпълнение на поръчката - Приложение № 5.

**Важно: Ценовото предложение се поставя в отделен запечатан непрозрачен плик с надпис „Предлагани ценови параметри“, който се поставя в общия плик с офертата.**

Забележка: Извън плика „Предлагани ценови параметри“ не трябва да е посочена никаква информация относно цената. Участници, които по какъвто и да е начин са включили някъде в офертата си извън плика „Предлагани ценови параметри” елементи, свързани с предлаганата цена (или части от нея), ще бъдат отстранени от участие в процедурата.

**Указания за попълване на ЕЕДОП**

В ЕЕДОП участникът декларира липсата на основанията за отстраняване и съответствие с критериите за подбор. В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата

***В случай на участие за повече от една обособена позиция, участникът, ангажираните от него подизпълнители и трети лица, чийто капацитет ще бъде използван следва да представят отделен ЕЕДОП за всяка отделна обособена позиция .***

**В случай, че участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, съдържащ информацията по чл. 67, ал. 1 ЗОП.**

**В случай, че участникът е обединение, Единен европейски документ за обществени поръчки (ЕЕДОП) се представя за всеки един от участниците в състава на обединението.**

**В случаите по чл. 41, ал. 1 ППЗОП когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.**

Участниците могат да използват въможността по чл. 67, ал. 3 ЗОП, когато е осигурен пряк и неограничен достъп по електронен път до вече изготвен и подписан електронно ЕЕДОП. В тези случаи към документите за подбор вместо ЕЕДОП се представя декларация по образец, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа (Приложение 3) *(в оригинал)* (ако е приложимо).

Участниците са длъжни да попълнят част ІІ, раздел А, раздел Б, раздел В и раздел Г,

Участниците са длъжни да попълнят част ІІІ, раздели А, Б и В, както и раздел Г.

Важно! При попълване на Раздел Г, част ІІІ, участникът следва да има предвид че се прилагат специфични национални основания за изключване, описани по- долу и участникът следва да декларира обстоятелствата свързани с неговия статут по повод и при приложимостта на тези основания, предвидени в Българското законодателство. От участие в настоящата процедура се отстранява участникът за който са налице специфичните национални основания за изключване.

Специфични национални основания за изключване са следните:

 А. Участникът, не следва да е лишен от правото да участва в процедури за обществени поръчки или концесии с влязла в сила присъда или друг акт съгласно законодателството на държавата, в която е произнесена присъдата или е издаден актът, съгласно чл. 56, ал.5 ЗОП в случай че ще се ползва от доказателства за предприети мерки за надеждност.

Б. Участникът, не следва да е свързано лице с други участници в настоящата процедура, съгласно чл.101, ал.11 ЗОП .

В. Участникът следва да отговоря на изискванията на чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици от участник/подизпълнителне, като:

- не е регистрирано в юрисдикция с преференциален данъчен режим;

- не е контролиран от дружество с регистрация в юрисдикция с преференциален данъчен режим,

В случай че е регистриран или контролиран от дружество с регистрация в юрисдикция с преференциален данъчен режим, участникът следва да попада в изключението на чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици. При приложимост на последната хипотеза, участникът следва да посочи конкретната приложима норма от разпоредбата на чл. 4 Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, както и да посочи вписването в търговския регистър, извършено по реда на чл. 6 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици при попълването на Раздел Г, част ІІІ.

(*Заб. Съгласно чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, описаните хипотези при които не се прилага забраната на чл. 3 и чл. 3а от закона са следните:*

*1. (изм. - ДВ, бр. 48 от 2016 г., в сила от 01.07.2016 г.) акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;*

 *2. (доп. - ДВ, бр. 48 от 2016 г., в сила от 01.07.2016 г.) дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6;*

 *3. (изм. и доп. - ДВ, бр. 48 от 2016 г., в сила от 01.07.2016 г.) дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;*

 *4. дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения;*

 *5. (нова - ДВ, бр. 48 от 2016 г., в сила от 01.07.2016 г.) дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл. 6 - за дейностите, за които се прилага споразумението;*

 *6. (нова - ДВ, бр. 48 от 2016 г., в сила от 01.07.2016 г.) дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 - за дейностите, за които се прилага решението;*

 *7. (нова - ДВ, бр. 48 от 2016 г., в сила от 01.07.2016 г.) дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6;*

 *8. (нова - ДВ, бр. 48 от 2016 г., в сила от 01.07.2016 г.) дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6.)*

Участниците са длъжни да попълнят част ІV – раздел А - само по отношение на изискуемите от Възложителя данни по повод годността за осъществяване на дейността, Раздел Б - само по отношение на изискуемите от Възложителя данни във връзка с критериите за подбор за икономическо и финансово състояние по настоящата документация, раздел В - само по отношение на изискуемите от Възложителя данни във връзка с критериите за подбор за технически и професионални способности по настоящата документация и раздел Г – само по отношение на изискуемите от Възложителя данни във връзка с притежавани сертификати за качество по настоящата документация,

Участниците са длъжни да подпишат документа, като съобразят декларациите инкорпорирани в него, както и че при предоставяне на неверни данни носят наказателна отговорност съгласно Наказателния кодекс на Република България

Подизпълнителите, в случай че участникът е декларирал, че ще използва такива са длъжни да представят подписан ЕЕДОП, в който са попълнени част ІІ, раздел А и Б, част ІІІ, раздела А, Б, В и Г, както и част ІV в относимите части, с оглед доказване за тяхното съответствие с критериите за подбор съобразно вида и дела на тяхното участие.

Третите лица, в случай че участник е декларирал, че ще използва капацитета им, са длъжни да представят подписан ЕЕДОП, в който са попълнени раздели А и Б от част ІІ и от част III раздела А, Б, В и Г, както и част ІV в относимите части, с оглед доказване за тяхното съответствие с критериите за подбор, за доказването на които кандидатът или участникът се позовава на техния капацитет.

В случай, че участник, подизпълнител или трето лице, чийто капацитет ще се използва, желае да използва ЕЕДОП, който вече е бил използван при предходна процедура за обществена поръчка, до който е е осигурен пряк и неограничен достъп по електронен път, попълва декларация по Образец 3 към настоящата процедура.

б).Доказателства свързани с поетите от третите лица задължения, установяващи че ресурсите на третото лице са на разположение на участника, в случай че последният се позовавана техния капацитет.

3. Договор за създаване на обединение в съответствие с изискванията на чл. 37, ал. 4 ППЗОП и изискванията на Възложителя *(заверено копие)*.

4. Когато за участника, подзипълнител, е налице някое от основанията по чл. 54, ал. 1 ЗОП или посочените от възложителя основания по чл. 55, ал. 1 ЗОП и преди подаване на офертата той е предприел мерки за доказване на надеждност по чл. 56 ЗОП тези мерки се описват в ЕЕДОП и се представят доказателства.

Тези доказателства, следва да са свързани с доказване на предвидените в чл. 56 ЗОП обстоятелства, а именно, че участникът:

1. е погасил задълженията си по [чл. 54, ал. 1, т. 3](http://web.apis.bg/p.php?i=2752471#p28982763) ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

Документи за доказване на предприетите мерки за надеждност, когато е приложимо.

1. по отношение на обстоятелството по [чл. 56, ал. 1, т. 1 и 2 ЗОП](http://web6.ciela.net/Document/LinkToDocumentReference?fromDocumentId=2136789316&dbId=0&refId=20116944) - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;
2. по отношение на обстоятелството по [чл. 56, ал. 1, т. 3 ЗОП](http://web6.ciela.net/Document/LinkToDocumentReference?fromDocumentId=2136789316&dbId=0&refId=20116945) - документ от съответния компетентен орган за потвърждение на описаните обстоятелства.

**РАЗДЕЛ V. Представяне на офертата**

Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

Документите се представят в запечатана непрозрачна опаковка (\*опаковката е свободно избираема). Участникът трябва да представи своята оферта заедно с всички изискуеми от Възложителя документи, на адрес: гр. Перник 2300, пл. Св.Иван Рилски № 1А деловодство. Върху опаковката се посочват:

|  |
| --- |
| наименованието на участника, включително участниците в обединението (когато е приложимо), адрес за кореспонденция, телефон и по възможност – факс и електронен адрес,както и обособената позиция, за която се участва**О Ф Е Р Т А****за участие в открита процедура за възлагане на обществена поръчка с предмет: Избор на изпълнител за упражняване на строителен надзор при****изпълнение на строително-монтажните работи по проект „Подобряване на градска среда в град Перник“ по три обособени позиции:****за обособена позиция № …………………..**Община Перник пл. Св.Иван Рилски № 1А 2300 Перник |

Офертата, систематизирана съобразно посочените по-долу изисквания, съдържа, както следва:

*Опис на представените документи*

 *Заявление за участие по чл.39, ал.2 от ППЗОП*

 *Техническо предложение по чл.39, ал.3, т.1 от ППЗОП*

 *Запечатан и непрозрачен Плик с надпис „Предлагани ценови параметри”, съдържащ Ценовото предложение по чл.39, ал.3, т.2 от ППЗОП* за всяка обособена позиция, за която се подава оферта.

 Всички документи по чл.39, ал.2 от ППЗОП /заявление за участие/ следва да се обособят в отделен джоб или папка за всяка обособена позиция, за която се подава оферта.

 Всички документи по чл.39, ал.3, т.1 от ППЗОП /Техническо предложение/ следва да се обособят в отделен джоб или папка за всяка обособена позиция, за която се подава оферта.

 Всички документи от Заявлението за участие и Техническото предложение, както и *Пликът* с надпис *„Предлагани ценови параметри* ” се запечатват в една обща непрозрачна опаковка, която се надписва по следния начин:

При изготвяне на офертата всеки участник трябва да се придържа точно към обявените от възложителя условия.

Забележка: Представянето на оферта за участие в настоящата процедура, задължава участника да приеме напълно всички изисквания и условия, посочени в тази документация, при спазване на ЗОП. Поставянето на различни от тези условия и изисквания от страна на участника не ангажира по никакъв начин Възложителя.

**РАЗДЕЛ VI. Срок за предаване на офертата**

1. Офертите трябва да бъдат получени от ВЪЗЛОЖИТЕЛЯ на адреса и в срока, посочени в обявлението за настоящата обществена поръчка.

2. В случай, че в срока за получаване на оферти за участие, не е постъпила оферта за участие или е получена само една оферта Възложителят може да удължи срока за получаване на оферти.

Всеки участник следва да осигури своевременното получаване на офертата от Възложителя.

До изтичане на срока за получаване на оферти, всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст **„Допълнение/Промяна на оферта” с входящ номер …….. за участие в открита процедура по реда на ЗОП с предмет: „(изписва се целия предмет)”**.

**РАЗДЕЛ VІІ. Приемане на оферти/връщане на оферти**

При получаване на офертата върху опаковката се отбелязват поредният номер, датата и часът на получаването, за което на приносителя се издава документ. Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатана опаковка или опаковка с ненарушена цялост. Тези обстоятелства се отбелязват в регистъра по чл. 48, ал. 1 ППЗОП.

Получените оферти се съхраняват при Възложителя до деня и часа, определени за отваряне на офертите.

**РАЗДЕЛ VІІI. Комуникация между възложителя и участниците**

Всички комуникации и действия на Възложителя и на участниците, свързани с настоящата процедура, са в писмен вид.

Участникът може да представя своите писма и уведомления в деловодството на Възложителя, намиращо се в Община Перник, гр. Перник 2300, пл. Св.Иван Рилски № 1А, всеки работен ден по факс, по пощата или куриерска служба.

Лицата може да поискат писмено от възложителя разяснения по документацията за участие, решението или обявлението до 10 дни, преди изтичането на срока за получаване на офертите. Възложителят не предоставя разяснения, ако искането е постъпило след този срок. Исканетоможе да бъде направено по пощата, по факс или по електронната поща – poop@pernik.bg.

Разясненията се публикуват на профила на купувача в срок до четири дни от получаване на искането и в тях не се посочва лицето, направило запитването, но не по-късно от 6 дни преди изтичане на срока за получаване на оферти на адрес: [http://www.pernik.bg./obshhestveni-porchki-profil-na-kupuvacha](http://www.aop.bg/case2.php?mode=show_doc&doc_id=729157&newver=2).

В случай, че от предоставяне на разясненията по документацията от Възложителя до крайния срок за получаване на оферти остават по-малко от 6 дни, Възложителят удължава срока за получаване на оферти освен, когато разясненията не налагат съществени промени в офертите или когато са предоставени по направени искания за разяснения, които не са поискани своевременно.

**РАЗДЕЛ ІX. Срок на валидност на офертите**

1. Срокът на валидност на офертите е времето, през което участниците са обвързани с условията на представените от тях оферти.

2. Офертите следва да бъдат валидни 6 месеца от датата за подаване на офертите. Участниците могат да предложат по-дълъг срок за валидност на офертите си. Възложителят има правода изисква от участниците да уъдължат срока на валидност на офертите, когато той е изтекъл. Участник, който след покана и в определеният в нея срок не удължи срока на валидност на офертата си, се отстранява от участие.

**РАЗДЕЛ Х. Процедура по разглеждане, оценяване и класиране на офертите**

След изтичане на срока за получаване на офертите Възложителят назначава комисия за извършване на подбор на участниците, разглеждане и оценка на офертите. Комисията се състои от нечетен брой членове.

**Получените оферти се предават от Възложителя на председателя на Комисията, за което се съставя протокол. Комисията започва работа по разглеждане на офертите след получаване на представените оферти и протокола за тяхното предаване от Възложителя.**

Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване.

Отварянето на офертите се извършва на датата, часа и мястото, посочени в обявлението за обществената поръчка. При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди новоопределения час.

Комисията отваря по реда на тяхното постъпване запечатаните непрозрачни опаковки и оповестява тяхното съдържание, както и проверява за наличието на отделен запечатан плик с надпис „Предлагани ценови параметри“.

Най-малко трима от членовете на комисията подписват техническото предложение и плика с надпис „Предлагани ценови параметри“. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри“.

С това приключва публичната част от заседанието на комисията.

Комисията разглежда документите по чл. 39, ал. 2 ППЗОП за съответствие с изискванията към личното състояние и критериите за подбор, поставени от възложителя, и съставя протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички участници в деня на публикуването му в профила на купувача.

В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти.

Възможността за представяне на нов ЕЕДОП и/или други документи, които съдържат променена и/или допълнена информация се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените се отнасят до обстоятелства, различни от посочените по чл. 54, ал. 1, т. 1, 2 и 7 и чл. 55, ал. 1, т. 5 ЗОП, новият ЕЕДОП може да бъде подписан от едно от лицата, които могат самостоятелно да представляват участника.

След изтичането на срока по чл. 54, ал. 9 ППЗОП, комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

При извършване на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от Комисията от трети лица

От участниците може да се изиска да предоставят разяснения или допълнителни доказателства за данни, посочени в офертата. Проверката и разясненията не могат да водят до промени в техническото и ценовото предложение на участниците.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор. Комисията разглежда допуснатите оферти и проверява за тяхното съответствие с предварително обявените условия.

Комисията отваря ценовите предложения, след като е извършила оценяване на офертите по другите показатели обхващащи параметри от техническото предложение.

Ценовото предложение на участник, чиято оферта не отговаря на изискванията на възложителя, не се отваря.

В срок не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето.

На отварянето могат да присъстват участниците в процедурата или техни упълномощени представители, както и представители на средствата за масово осведомяване.

Комисията обявява резултатите от оценяването на офертите по другите показатели, отваря ценовите предложения и ги оповестява.

Ценова оферта, надвишаваща пределната прогнозна стойност не се допуска до оценка. Участник с такова ценово предложение се отстранява от участие в процедурата.

Когато офертата на участник съдържа предложение, свързано с цена или разходи, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, възложителя изисква от него подробна писмена обосновка за начина на неговото образуване, която се представя в 5-дневен срок от получаване на искането.

Обосновката може да се отнася до:

1. икономическите особености на производствения процес, на предоставяните услуги или строителния метод;

2. избраните технически решения и наличието на изключително благоприятни условия за участника за предоставянето на продуктите или услугите или за изпълнението на строителството;

3. оригиналност на предложеното от участника решение по отношение на строителството, доставките или услугите;

4. спазването на задълженията по чл. 115 ЗОП;

5. възможността участникът да получи държавна помощ.

Получената обосновка се оценява по отношение на нейната пълнота и обективност относно горните обстоятелства, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.

Не се приема оферта, когато се установи, че предложените в нея цена или разходи са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към ЗОП

Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на [чл. 107 от ДФЕС](http://web6.ciela.net/Document/LinkToDocumentReference?fromDocumentId=2136735703&dbId=0&refId=19273471).

Комисията класира участниците по степента на съответствие на офертите с предварително обявените от възложителя условия.

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в реда, предвиден в чл. 58, ал. 2 ППЗОП.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с реда предвиден в чл. 58, ал. 2 ППЗОП

Комисията изготвя доклад за резултатите от работата си, който съдържа реквизитите по чл. 60, ал. 1 ППЗОП, подписва се от всички членове и се предава на възложителя за утвърждаване заедно с цялата документация, събрана в хода на провеждането на процедурата. Към доклада се прилагат всички документи, изготвени в хода на работата на комисията, като протоколи, оценителни таблици, мотиви за особени мнения и други.

Освен на основанията по чл. 54 и чл. 55 ЗОП, Възложителят отстранява от участие в процедурата:

1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

2. участник, който е представил оферта, която не отговаря на:

а). предварително обявените условия на поръчката;

б). правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в Приложение № 10 към ЗОП;

3. участник, който не е представил в срок обосновката по чл. 72, ал. 1 ЗОП или чиято оферта не е приета съгласно чл. 72, ал. 3-5 ЗОП.

4. участници, които са свързани лица.

*„Свързани лица“ са:*

*а) лицата, едното от които контролира другото лице или негово дъщерно дружество;*

*б) лицата, чиято дейност се контролира от трето лице;*

*в) лицата, които съвместно контролират трето лице;*

*г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.*

*„Контрол“ е налице, когато едно лице:*

*а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или*

*б) може да определя пряко или непряко повече от половината от членовете на управителния или контролния орган на едно юридическо лице; или*

*в) може по друг начин да упражнява решаващо влияние върху вземането на решения във връзка с дейността на юридическо лице.*

**5.** Участник, който няма право да участва в обществени поръчки на основание чл. 3, т. 8 във вр. с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮДРСЛТДС), освен когато не са налице условията по чл. 4 от закона.

**Информация относно липсата или наличието на обстоятелства по т. 4 и т. 5 се попълва в Част ІІІ, Раздел Г от ЕЕДОП.**

**РАЗДЕЛ ХІ. Определяне на изпълнител на обществената поръчка**

В 10-дневен срок от получаване на протокола и доклада от работата на комисията Възложителят го утвърждава или го връща на комисията с писмени указания, когато информацията в него не е достатъчна за вземането на решение за приключване на процедурата, и/или констатира нарушение в работата на комисията, което може да бъде отстранено, без това да налага прекратяване на процедурата.

Комисията представя на възложителя нов протокол и доклад за дейността си, който съдържа резултатите от преразглеждането на действията й.

В 10-дневен срок от утвърждаване на проткола, Възложителят издава решение за определяне на изпълнител или за прекратяване на процедурата.

**РАЗДЕЛ ХІІ. Договор за възлагане на обществената поръчка**

Възложителят сключва договор за обществена поръчка с участника, определен за изпълнител. Договорът се сключва след влизане в сила на решението за избор на изпълнител на уговорена от страните дата и начин на сключване на договора.

Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневен срок от уведомяването на заинтересованите участници за решението за определяне на изпълнител.

Преди сключването на договор за обществена поръчка Възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

І. За доказване на липсата на основания за отстраняване участника, избран за изпълнител е длъжен да представи:

1. за обстоятелствата по чл. 54, ал. 1, т. 1 ЗОП – свидетелство за съдимост;

2. за обстоятелството по чл. 54, ал. 1, т. 3 ЗОП – удостоверение от органите по приходите и удостоверение от общината по седалището на възложителя и на участника;

3. за обстоятелството по чл. 54, ал. 1, т. 6 ЗОП– удостоверение от органите на Изпълнителна агенция "Главна инспекция по труда". В случай че в удостоверението се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 ЗОП, участникът представя декларация, че нарушението не е извършено при изпълнение на договор за обществена поръчка.

4. за обстоятелствата по чл. 55, ал. 1, т. 1 ЗОП– удостоверение, издадено от Агенцията по вписванията.

Документите се представя в оригинал или заверено от участника копие. Документите се представят за всеки член на обединението, както и за всеки от подизпълнителите и третите лица, ако такива ще се използват.

Когато участникът, избран за изпълнител, е чуждестранно лице, той представя съответния документ, издаден от компетентен орган, съгласно законодателството на държавата, в която участникът е установен.

В случаите когато избрания за изпълнител, е чуждестранно лице и в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.

В случай, че декларацията няма правно значение, участникът представя официално заявление, направено пред компетентен орган в съответната държава.

Възложителят не изисква представянето на документите, посочени по-горе когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

ІІ. Когато определеният изпълнител е неперсонифицирано обединение на физически и/или юридически лица и с оглед обстоятелството, че възложителят не е предвидил в обявлението изискване за създаване на юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

ІІІ. При подписване на договора за обществена поръчка участникът, определен за изпълнител, е длъжен да представи и:

1. определената гаранция, която да обезпечи изпълнението на договора;

2. документ, удостоверяващ правото за упражняване на строителен надзор, съгласно изискванията на т. 1.1. на раздел ІІ, буква «Б». Документът се представя и за чуждестранните лица и за подизпълнителите, които ще изпълняват едната от основните дейности, а именно – упражняване на строителен надзор.

3. ***Удостоверение/Лиценз*** за упражняване на дейностите по чл. 166, ал. 1, т. 1 ЗУТ или ***Удостоверение*** за правото за упражняване на дейностите по чл. 166, ал. 1, т. 1 ЗУТ на лицата по чл. 166, ал. 7 от ЗУТ, придружено със списъка на правоспособните физически лица, представляващ неразделна част от него - *(заверено копие*). В случай, че срокът на удостоверението/лиценза на участник в процедурата изтича преди срока по договора, участникът следва да представи и ***декларация*** *(свободен текст)* в която да декларира, че в случай че бъде избран за изпълнител се задължава да поднови удостоверението си или да се снабди с такова в съответствие със сроковете по договора.

Когато участникът е чуждестранно лице следва да представи копие от документ, удостоверяващ правото да извършва такава дейност, издаден от компетентен орган на държава – членка на Европейския съюз, или на друга държава – страна по Споразумението за Европейското икономическо пространство съгласно чл. 166 ЗУТ. или да представят декларация или удостоверение за наличието на такава регистрация от компетентните органи съгласно съответния национален закон.

Договорът за обществена поръчка не се сключва с участник, определен за изпълнител, който при подписване на договора не представи документите посочени по-горе по пункт І, ІІ и ІІІ.

Възложителят може да измени влязлото в сила решение в частта за определяне на изпълнител и с мотивирано решение да определи за изпълнител и да сключи договор с втория класиран участник в случаите, когато участникът, класиран на първо място:

1. Откаже да сключи договор. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

2. Не изпълни някое от условията посочени по-горе по пункт І, ІІ и ІІІ ;

3. Не докаже, че не са налице основания за отстраняване от процедурата.

Договорът за обществена поръчка трябва да съответства на приложения в документацията проект, допълнен с всички предложения от офертата на участника, въз основа на които е определен за изпълнител. Промени в проекта на договора се допускат по изключение, когато е изпълнено условието по чл. 116, ал. 1, т. 5 и са наложени от обстоятелства, настъпили по време или след провеждане на процедурата.

Изменение на сключен договор за обществена поръчка се допуска по изключение, съгласно приложимите хипотези по чл. 116 ЗОП.

За договора за подизпълнение са приложими разпоредбите на чл. 75 ППЗОП.

**РАЗДЕЛ XІІІ. ПРЕКРАТЯВАНЕ НА ПРОЦЕДУРАТА**

Възложителят ***прекратява*** процедурата с мотивирано решение, когато:

1. не е подадена нито една оферта;

2. всички оферти не отговарят на условията за представяне, включително за форма, начин и срок, или са неподходящи;

3. първият и вторият класиран участник откаже да сключи договор;

4. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

5. поради неизпълнение на някое от условията по чл. 112, ал. 1 ЗОП не се сключва договор за обществената поръчка;

6. всички оферти, които отговарят на предварително обявените от възложителя условия, надвишават финансовия ресурс, който той може да осигури. В този случай в решението за прекратяване Възложителя задължително посочва най-ниската предложена цена. Възложителя не може да сключва договор със същия предмет за цена, равна или по-голяма от посочената в решението, при провеждане на следваща процедура в рамките на същата година;

7. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

8. са необходими съществени промени в условията на обявената поръчка, които биха променили кръга на заинтересованите лица.

Възложителят ***може да прекрати*** процедурата с мотивирано решение, когато:

1. е подадена само една оферта;

2. има само една подходяща оферта;

3. участникът, класиран на първо място:

а) откаже да сключи договор;

б) не изпълни някое от условията по чл. 112, ал. 1 ЗОП, или

в) не докаже, че не са налице основания за отстраняване от процедурата.

\*\*\**„Неподходяща оферта”* по смисъла на § 2, т. 25 от допълнителните разпоредби на Закона за обществените поръчки е: оферта, която не отговаря на техническите спецификации и на изискванията за изпълнение на поръчката или е подадена от участник, който не отговаря на поставените критерии за подбор или за когото е налице някое от посочените в процедурата основания за отстраняване.

**РАЗДЕЛ ХiV. образци на документи**